
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

                                                       H O T Ă R Â R E

    privind, aprobarea Regulamentului serviciului public de alimentare cu energie

                  termica produsa centralizat, la nivelul municipiului Focsani
         Consiliul local al municipiului Focsani, judetul Vrancea, intrunit in sedinta ordinara :

        - analizand proiectul de hotarare initiat de Primarul municipiului Focsani,  raportul comun al  Serviciului juridic-contencios, administrarea domeniului public si privat, publicitate, al Directiei economice si al Compartimentului energetic, contracte , achizitii, inregistrat  la nr. 24582/09.06.2006, prin care se propune , aprobarea Regulamentului serviciului public de alimentare cu energie termica produsa centralizat, la nivelul  municipiului Focsani ;

       - vazand avizul favorabil al Comisiei pentru buget, finante, investitii, libera initiativa, economie si servicii publice, si al Comisiei pentru administratie publica locala, juridica, anticoruptie si integrare europeana;

       - in conformitate cu prevederile art.8 alin.(3) si (4) din Ordonanta Guvernului nr.73/2002 privind organizarea si functionarea serviciilor publice de alimentare cu energie termica produsa centralizat, cu modificarile si completarile ulterioare ;

      -  avand in vedere prevederile Legii nr. 52/2003, privind transparenta decizionala in administratia publica ;

      -  avand in vedere  prevederile art. 38, alin (1), (2) lit.”d”, (6) lit.”a”, pct.14 si  art. 46, alin. (2¹) din Legea nr.215/2001 privind administratia publica locala, cu modificarile si completarile ulterioare ; 

HOTARASTE:

      Art. 1. Se aproba Regulamentul serviciului public de alimentare cu energie termica produsa centralizat, la nivelul  municipiului Focsani, conform anexei ce face parte integranta din prezenta hotarare.

        Art. 2.  Prezenta hotarare va fi comunicata de catre Directia administratie publica locala,  compartimentelor, birourilor, serviciilor si Primarului municipiului Focsani, care va asigura executarea acesteia prin Serviciul juridic, contencios,  administrarea domeniului public si privat, publicitate,  Directia economica si Compartimentul energetic, contracte , achizitii.

          PRESEDINTE DE SEDINTA

               Mioara Lazar

                                                                                                                 Contrasemneaza,

                                                                                                    Secretarul Municipiului Focsani                   

                                                                                                                  Eduard Corhana

Municipiul Focsani,  25 iulie  2006

 Nr. 206           
              ROMANIA

     JUDETUL VRANCEA                                             Anexa la  hotararea nr. 206/25.07.2005
   MUNICIPIUL FOCSANI
      CONSILIUL LOCAL
REGULAMENTUL

serviciilor publice de alimentare cu energie termică produsă centralizat,

 la nivelul municipiului Focsani
  CAP. 1

  Dispoziţii generale

      ART.1 (1) Prezentul regulament stabileşte cadrul juridic privind înfiinţarea, organizarea, gestionarea, reglementarea, finanţarea, monitorizarea şi controlul funcţionării serviciilor publice de alimentare cu energie termică, produsă centralizat a municipiului Focsani.

    (2) Serviciile publice de alimentare cu energie termică produsă centralizat, denumite în continuare servicii energetice de interes local, fac parte din sfera serviciilor publice de gospodărie comunală.

    (3) Serviciile energetice de interes local cuprind totalitatea acţiunilor şi activităţilor desfăşurate la nivelul unităţiii administrativ-teritoriale sub conducerea, coordonarea şi controlul autorităţilor administraţiei publice locale, în scopul alimentării centralizate cu energie termică pentru încălzire şi pentru prepararea apei calde de consum pentru locuinţe, instituţii publice, obiective social-culturale şi agenţi economici.

    ART. 2 (1) Serviciile energetice de interes local se furnizează prin intermediul unor sisteme publice centralizate de alimentare cu energie termică, denumite în continuare sisteme energetice de interes local, destinate producerii, transportului, distribuţiei şi furnizării energiei termice pe teritoriul municipiului.

    (2) Serviciile energetice de interes local se înfiinţează, se organizează şi funcţionează pe baza următoarelor principii:

    a) autonomia locală;

    b) descentralizarea serviciilor publice;

    c) restrângerea şi reglementarea caracterului de monopol natural;

    d) responsabilitatea faţă de utilizatori;

    e) asigurarea calităţii şi continuităţii serviciilor;

    f) administrarea eficientă a bunurilor proprietate publică sau privată a unităţilor administrativ-teritoriale, aferente serviciului;

    g) asigurarea eficienţei energetice;

    h) asigurarea unui mediu concurenţial;

    i) promovarea asocierii intercomunale;

    j) promovarea parteneriatului public-privat;

    k) corelarea cerinţelor cu resursele;

    l) conservarea mediului şi dezvoltarea durabilă;

    m) accesul liber la informaţiile privind serviciul;

    n) participarea şi consultarea utilizatorilor.

    (3 ) Serviciile energetice de interes local se gestionează şi se administrează prin intermediul unor agenţi economici furnizori/prestatori de servicii energetice de interes local, specializaţi şi licenţiaţi în condiţiile legii, denumiţi în continuare operatori.

    (4) Operatorii pot presta una sau mai multe activităţi specifice serviciilor energetice de interes local: fie numai producerea, numai transportul, numai distribuţia ori numai furnizarea energiei termice, fie combinaţii ale acestora sau pe toate împreună.

     ART. 3  (1) Sistemele energetice de interes local fac parte din infrastructura tehnico-edilitară a localitatii şi aparţin proprietăţii publice a municipiului Focsani .

    (2) Sistemele energetice de interes local sunt amplasate, pe terenuri aparţinând domeniului public şi/sau privat al municipiului Focsani.

    (3) Sistemele energetice de interes local constituie un ansamblu tehnologic şi funcţional unitar, alcătuit din construcţii, instalaţii tehnologice, echipamente şi dotări specifice, care cuprinde:

    a) centrale termice şi/sau centrale electrice de termoficare;

    b) reţele de transport;

    c) puncte termice/staţii termice;

    d) reţele de distribuţie;

    e) construcţii şi instalaţii auxiliare;

    f) branşamente, până la punctele de delimitare/separare;

    g) sisteme de măsură, control şi automatizare.

    ART. 4  Energia termică furnizată utilizatorilor prin sistemele energetice de interes local trebuie să respecte, în punctele de delimitare/separare a instalaţiilor, parametrii tehnologici şi programele de furnizare stabilite în contractele de furnizare şi cerinţele standardelor de performanţă aprobate de autoritatea de reglementare.

 CAP. 2

Organizarea si functionarea serviciului public de alimentare cu energie termica

ART. 5  Modul de organizare şi funcţionare a serviciilor energetice de interes local, pe întregul ciclu tehnologic specific activităţilor de producere, transport, transformare, distribuţie şi furnizare a energiei termice, inclusiv a activităţilor privind dezvoltarea, retehnologizarea şi reabilitarea sistemelor energetice de interes local, are ca obiectiv:

    a) asigurarea competiţiei în producerea şi furnizarea energiei termice, în condiţiile accesului reglementat al producătorilor şi utilizatorilor la reţelele termice de transport şi distribuţie;

    b) creşterea eficienţei energetice a sistemului pe întregul ciclu tehnologic, de la producerea, transportul, transformarea, distribuţia, până la furnizarea şi utilizarea energiei termice, precum şi asigurarea viabilităţii economice durabile a sistemului;

    c) asigurarea transparenţei în stabilirea preţurilor şi a tarifelor la energia termică;

    d) constituirea stocurilor de combustibili de siguranţă pentru sezonul de iarnă;

    e) instituirea şi respectarea regimului de conducere, exploatare şi control prin intermediul dispeceratelor specializate în gestiunea energiei termice;

    f) stimularea participării sectorului privat, a investitorilor autohtoni şi străini la producerea, transportul, distribuţia şi furnizarea energiei termice;

    g) realizarea obiectivelor locale şi globale privind protecţia mediului prin reducerea emisiilor de noxe şi a gradului de poluare;

    h) creşterea siguranţei în funcţionare a instalaţiilor şi asigurarea continuităţii serviciului;

    i) proiectarea, execuţia şi exploatarea unitară a sistemelor energetice de interes local.

ART.6 In sensul prezentului regulament, termenii si expresiile de mai jos au urmatoarele semnificatii:

5.1.     Acces la reţea – dreptul operatorilor care produc, transportă, distribuie şi/sau furnizează energie termică, precum şi al utilizatorilor de a se racorda şi de a folosi, în condiţiile legii, reţelele de transport şi/sau de distribuţie;

5.2. Acord de furnizare de energie termică – acord scris care se dă de către furnizor, în legătură cu posibilităţile de livrare de energie termică sub formă de abur, condensat, apă fierbinte sau apă caldă, unui utilizator, din instalaţiile sale;

5.3. Agent termic sau purtător de energie termică – fluidul utilizat pentru acumularea, transportul şi cedarea energiei termice; agent termic poate fi aburul, apa fierbinte sau apa caldă;

5.4. Agent termic primar – fluidul care circulă în instalaţiile de producere şi transport a energiei termice;

5.5. Agent termic secundar – fluidul care circulă în instalaţiile de distribuţie şi de utilizare a energiei termice;

5.6. Apă caldă de consum – apă caldă care îndeplineşte condiţii de potabilitate, utilizată în circuit deschis în scopuri gospodăreşti sau igienico-sanitare;

5.7. Autorităţi de reglementare competente – ANRSC şi ANRE – instituţii publice de interes naţional, cu personalitate juridică.;

5.8. Autorizaţie – act tehnic şi juridic emis de autoritatea de reglementare competentă prin care se acordă o permisiune unei persoane juridice române sau străine de a construi, de a pune şi a menţine în funcţiune ori de a modifica o instalaţie de producere, transport, distribuţie şi/sau de furnizare a energiei termice;

5.9. Avarie – eveniment sau succesiunea de evenimente deosebite care au loc la un moment dat într-un obiectiv sau zonă de sistem şi care are drept consecinţă reducerea siguranţei de funcţionare, deteriorări importante de echipament, întreruperi în alimentarea cu energie termică pe durate mai mari de o oră.;

5.10. Aviz de racordare – avizul scris care se dă de către furnizor în legătură cu posibilităţile şi condiţiile de alimentare cu energie termica sub formă de abur, condensat, apă fierbinte sau apă caldă unui utilizator, din instalaţiile sale;

5.11. Branşament termic – legătura dintre o reţea de distribuţie şi un utilizator de energie termică;

5.12. Centrală termică – ansamblu de instalaţii, construcţii şi echipamente necesare pentru conversia unei forme de energie în energie termică;

5.13. Contract de furnizare – contractul încheiat între distribuitorii/furnizorii de energie termică persoane juridice române, autorizate şi/sau licenţiate de autoritatea de reglementare competentă, având ca obiect de activitate distribuţia energiei termice în scopul vânzării acesteia; şi utilizator, cuprinzând cel puţin clauzele minimale, pe categorii de utilizatori, stabilite de autorităţile administraţiei publice locale şi de autoritatea naţională de reglementare competentă prin contractele – cadru;

5.14. Condensat – apă  obţinută prin condensarea aburului utilizat;

5.15. Consum de energie termică – cantitatea de căldură reţinută de utilizator din purtătorii de energie termica (diferenţa dintre cantitatea de căldură primită şi cea restituită);

5.16. Consum pentru încălzire – consumul de energie termică folosită pentru încălzirea spaţiilor din clădiri industriale, instituţii, locuinţe etc.;

5.17. Consum tehnologic – consum de energie termică pentru scopuri tehnologice;

5.18. Contor de energie termică - mijloc de măsurare care are în compunere un singur traductor de debit şi care este destinat măsurării energiei termice transportate sub formă de apă fierbinte, apă caldă sau apă caldă de consum;

5.19. Distribuitor de energie termică – operatorul, titular al unei licenţe de distribuţie a energiei termice, care asigură distribuţia acesteia pentru încălzire şi/sau a apei calde de consum, de la o staţie termică/centrală termică la utilizatori;

5.20. Distribuţia şi furnizarea energiei termice – reprezintă activitatea prin care energia termică se preia de la producător sau transportator şi, după transformare şi procesare, se livrează la utilizator;

5.21. Acces la reţea – dreptul operatorilor care produc, transportă, distribuie şi/sau furnizează energie termică, precum şi al utilizatorilor de a se racorda şi de a folosi, în condiţiile legii, reţelele de transport şi/sau de distribuţie;

5.22. Acord de furnizare de energie termică – acord scris care se dă de către furnizor, în legătură cu posibilităţile de livrare de energie termică sub formă de abur, condensat, apă fierbinte sau apă caldă, unui utilizator, din instalaţiile sale;

5.23. Agent termic sau purtător de energie termică – fluidul utilizat pentru acumularea, transportul şi cedarea energiei termice; agent termic poate fi aburul, apa fierbinte sau apa caldă;

5.24. Agent termic primar – fluidul care circulă în instalaţiile de producere şi transport a energiei termice;

5.25. Agent termic secundar – fluidul care circulă în instalaţiile de distribuţie şi de utilizare a energiei termice;

5.26. Apă caldă de consum – apă caldă care îndeplineşte condiţii de potabilitate, utilizată în circuit deschis în scopuri gospodăreşti sau igienico-sanitare;

5.27. Autorităţi de reglementare competente – ANRSC şi ANRE – instituţii publice de interes naţional, cu personalitate juridică.;

5.28. Autorizaţie – act tehnic şi juridic emis de autoritatea de reglementare competentă prin care se acordă o permisiune unei persoane juridice române sau străine de a construi, de a pune şi a menţine în funcţiune ori de a modifica o instalaţie de producere, transport, distribuţie şi/sau de furnizare a energiei termice;

5.29. Avarie – eveniment sau succesiunea de evenimente deosebite care au loc la un moment dat într-un obiectiv sau zonă de sistem şi care are drept consecinţă reducerea siguranţei de funcţionare, deteriorări importante de echipament, întreruperi în alimentarea cu energie termică pe durate mai mari de o oră.;

5.30. Aviz de racordare – avizul scris care se dă de către furnizor în legătură cu posibilităţile şi condiţiile de alimentare cu energie termica sub formă de abur, condensat, apă fierbinte sau apă caldă unui utilizator, din instalaţiile sale;

5.31. Branşament termic – legătura dintre o reţea de distribuţie şi un utilizator de energie termică;

5.32. Centrală termică – ansamblu de instalaţii, construcţii şi echipamente necesare pentru conversia unei forme de energie în energie termică;

5.33. Contract de furnizare – contractul încheiat între distribuitorii/furnizorii de energie termică persoane juridice române, autorizate şi/sau licenţiate de autoritatea de reglementare competentă, având ca obiect de activitate distribuţia energiei termice în scopul vânzării acesteia; şi utilizator, cuprinzând cel puţin clauzele minimale, pe categorii de utilizatori, stabilite de autorităţile administraţiei publice locale şi de autoritatea naţională de reglementare competentă prin contractele – cadru;

5.34. Condensat – apă  obţinută prin condensarea aburului utilizat;

5.35. Consum de energie termică – cantitatea de căldură reţinută de utilizator din purtătorii de energie termica (diferenţa dintre cantitatea de căldură primită şi cea restituită);

5.36. Consum pentru încălzire – consumul de energie termică folosită pentru încălzirea spaţiilor din clădiri industriale, instituţii, locuinţe etc.;

5.37. Consum tehnologic – consum de energie termică pentru scopuri tehnologice;

5.38. Contor de energie termică - mijloc de măsurare care are în compunere un singur traductor de debit şi care este destinat măsurării energiei termice transportate sub formă de apă fierbinte, apă caldă sau apă caldă de consum;

5.39. Distribuitor de energie termică – operatorul, titular al unei licenţe de distribuţie a energiei termice, care asigură distribuţia acesteia pentru încălzire şi/sau a apei calde de consum, de la o staţie termică/centrală termică la utilizatori;

5.40. Distribuţia şi furnizarea energiei termice – reprezintă activitatea prin care energia termică se preia de la producător sau transportator şi, după transformare şi procesare, se livrează la utilizator;

5.41. Echipament de măsurare/ Grup de măsurare a energiei termice – aparatura şi ansamblul instalaţiilor care servesc la măsurarea parametrilor agenţilor  termici, a puterii şi a cantităţii de energie termică;

5.42. Exploatare – ansamblul de operaţii şi acţiuni executate pentru asigurarea continuităţii proceselor de producere, transport şi distribuţie a energiei termice în condiţii tehnico-economice şi de siguranţă corespunzătoare care constau în executarea controlului curent, a manevrelor şi lucrărilor de întreţinere curentă;

5.43. Furnizor de energie termică – operatorul, titular al unei licenţe de furnizare/comercializare a energiei termice care asigură, în baza unui contract, vânzarea energiei termice către utilizatori şi încasarea contravalorii acesteia;

5.44. Grad de asigurare în funcţionare – nivel procentual de asigurare a energiei termice necesare utilizatorului intr-un interval de timp, precizat in anexa la contractul de furnizare a energiei termice;

5.45. Incident – evenimentul sau succesiunea de evenimente care conduce la modificarea stării anterioare de funcţionare sau a parametrilor funcţionali, în afara limitelor stabilite, care are loc la un moment dat într-o instalaţie, indiferent de efectul asupra utilizatorilor şi fără consecinţe deosebite asupra instalaţiilor;

5.46. Index de pornire – valoarea pe care o indică afişajul unui contor de energie termică/grup de măsurare a energiei termice înainte de momentul punerii în funcţiune;

5.47. Indicatori de performanţă generali ‑ parametri ai serviciului de furnizare pentru care se stabilesc niveluri minime de calitate urmărite la nivelul furnizorilor şi pentru care sunt prevăzute penalizări în licenţă în cazul nerealizării acestora;

5.48. Indicatori de performanţă garantaţi ‑ parametri ai serviciului de furnizare a căror niveluri minime de calitate se stabilesc şi pentru care sunt prevăzute penalizări în licenţă sau în contractele de furnizare în cazul nerealizării lor;

5.49. Instalaţii de producere a energiei termice – totalitatea construcţiilor şi instalaţiilor din centralele termice sau centralele electrice de termoficare care produc un agent termic: abur, apă fierbinte sau apă caldă;

5.50. Instalaţii de transport şi distribuţie a energiei termice – ansamblul de conducte, instalaţii de pompare (altele decât cele din punctele termice şi centralele termice sau termoelectrice), alte instalaţii auxiliare cu ajutorul cărora se transportă, se transformă şi se distribuie energia termică de la producători la utilizatori;

5.51. Instalaţii de transformare a energiei termice – ansamblul instalaţiilor prin care se realizează adaptarea parametrilor agenţilor termici la necesităţile utilizatorilor;

5.52. Instalaţii de utilizare a energiei termice – totalitatea instalaţiilor şi receptoarelor care consumă/utilizează energie termică;

5.53. Intervenţie accidentală – complex de lucrări ce se execută pentru remedierea deranjamentelor, incidentelor şi avariilor ce apar accidental în instalaţiile aflate în regim normal de exploatare sau ca urmare a defectelor produse de fenomene naturale deosebite (cutremure, incendii, inundaţii, alunecări de teren, etc.);

5.54. Întreţinere curentă – ansamblul de operaţii de volum redus, executate periodic sau neprogramate în activitatea de exploatare, având drept scop menţinerea în stare tehnică corespunzătoare a diferitelor subansambluri ale instalaţiilor;

5.55. Licenţă – act tehnic şi juridic emis de autoritatea de reglementare competentă prin care se acordă o permisiune unei persoane juridice române sau străine de a exploata instalaţii autorizate de producere, transport, distribuţie şi/sau furnizare a energiei termice;

5.56. Loc de consum – ansamblul instalaţiilor de utilizare ale unui utilizator, aflate în aceeaşi incintă, la aceeaşi adresă poştală, alimentate din una sau mai multe staţii termice/centrale termice;

5.57. Manevră – ansamblul de operaţii prin care se schimbă starea operativă a echipamentelor, elementelor sau schema tehnologică în care funcţionează acestea;

5.58. Operator – agent economic furnizor/prestator de servicii energetice de interes local, specializat şi licenţiat în condiţiile legii, care gestionează şi administrează serviciile energetice de interes local;

5.59. Producător de energie termică – operatorul, titular al unei licenţe de producere a energiei termice, care asigură producerea de abur, de apă fierbinte şi/sau apă caldă în centrale electrice de termoficare (CET), în centrale termice (CT) şi/sau în alte instalaţii de producere a energiei termice utilizând resurse energetice alternative;

5.60. Punctul de delimitare/separare a instalaţiilor – locul în care se racordează sau se branşează, după caz, instalaţiile aflate în proprietatea sau în administrarea producătorului la instalaţiile aflate în proprietatea sau în administrarea transportatorului/distribuitorului; instalaţiile aflate în proprietatea sau în administrarea transportatorului la instalaţiile aflate în proprietatea sau în administrarea distribuitorului/furnizorului; instalaţiile aflate în proprietatea sau în administrarea distribuitorului la instalaţiile aflate în proprietatea sau în administrarea furnizorului/utilizatorului; instalaţiile aflate în proprietatea furnizorului la instalaţiile utilizatorului; punctul de racordare/branşare constituie în acelaşi timp şi locul în care se face delimitarea/separarea instalaţiilor din punct de vedere al proprietăţii;

5.61. Putere termică sau debitul de energie termică al instalaţiilor de alimentare – cantitatea de energie termică în unitatea de timp; se exprima in MW

5.62. Putere termică absorbită – cantitatea de energie termică reţinută din agenţii termici, în unitatea de timp, în instalaţiile de transformare sau de utilizare;

5.63. Putere termică avizată – puterea termică maximă aprobată prin acordul de furnizare a energiei termice, pentru care se dimensionează instalaţiile ce se folosesc pentru alimentarea cu energie termică a unui utilizator;

5.64. Putere termică contractată – puterea termică maximă convenită a fi absorbită de un utilizator şi înscrisă în contract. Puterea termică maximă este puterea determinată ca valoare medie pe timp de 60 de minute;

5.65. Putere termică minimă de avarie – puterea termică absorbită, strict necesară utilizatorului, pentru menţinerea în funcţiune a agregatelor care condiţionează securitatea instalaţiilor şi a personalului, convenită ca valoare şi durată pe baza datelor de proiect;

5.66. Putere termică minimă tehnologică – puterea asigurată în regim de limitări (restricţii) unui utilizator, calculată ca cea mai mică putere termică necesară pentru menţinerea în funcţiune, în condiţii de siguranţă, numai a acelor agregate şi instalaţii impuse de procesul tehnologic, pentru a evita pierderi de producţie nerecuperabile. Pentru utilizatorii casnici puterea termică minimă tehnologică este acea putere care asigură o temperatură interioară de 12 0C;

5.67. Racord termic – legătura dintre o reţea de transport şi/sau de distribuţie primară şi o staţie termică;

5.68. Reabilitare – ansamblul de operaţiuni efectuate asupra unor echipamente şi/sau instalaţii care, fără modificarea tehnologiei iniţiale, restabilesc starea tehnică şi de eficienţă a acestora la un nivel apropiat de cel avut la începutul duratei de viaţă.
5.69. Regim de limitare (de restricţii) a consumului – situaţie în care este necesară reducerea la anumite limite a puterii termice absorbite de utilizator, cu asigurarea puterii minime tehnologice, fie ca urmare a lipsei de energie, fie ca urmare a indisponibilităţii pe o durată mai mare de 6 ore, a unor capacităţi de producere sau a unor reţele de transport şi distribuţie a energiei termice;

5.70. Reţea termică – ansamblul de conducte, instalaţii de pompare – altele decât cele existente la producător - şi instalaţii auxiliare cu ajutorul cărora energia termică se transportă, în regim continuu şi controlat, de la producători la utilizatori;

5.71. Retehnologizare – ansamblul de operaţiuni de înlocuire a unor tehnologii existente, uzate moral şi/sau fizic, cu tehnologii moderne, bazate pe concepţii tehnice de dată recentă, de vârf, în scopul creşterii producţiei, reducerii consumurilor specifice etc.

5.72. Schemă normală – ansamblul de scheme termomecanice şi hidromecanice a echipamentelor, instalaţiilor şi ansamblurile de instalaţii în care vor funcţiona acestea normal şi care îndeplinesc condiţiile de siguranţă maximă, de asigurare a unor parametrii normali, de elasticitate şi economicitate, în funcţie de echipamentele disponibile;

5.73. Servicii energetice de interes local – servicii publice de alimentare cu energie termică produsă centralizat care cuprind totalitatea acţiunilor şi activităţilor desfăşurate la nivelul unităţilor administrativ-teritoriale sub coordonarea şi controlul administraţiei publice locale în scopul alimentării centralizate cu energie termică pentru încălzire şi prepararea apei calde de consum pentru locuinţe, instituţii publice, obiective social culturale şi agenţi economici;

5.74. Sistem energetic de interes local – ansamblu tehnologic şi funcţional unitar, centralizat, de alimentare cu energie termică, destinat producerii, transportului, distribuţiei şi furnizării energiei termice pe teritoriul localităţii în vederea asigurării furnizării serviciilor publice de interes local;

5.75. Sistem pauşal – modul de stabilire a consumului de energie termică în funcţie de puterea termică şi de numărul orelor de utilizare pe tipuri de receptoare termice, factorul de cerere sau alte elemente derivate din acestea;

5.76. Sistem public de alimentare centralizată cu energie termică – ansamblul construcţiilor, instalaţiilor tehnologice şi echipamentelor destinate producerii, transportului, transformării, distribuţiei şi utilizării energiei termice, legate printr-un proces tehnologic şi funcţional comun, realizat în scopul alimentării utilizatorilor cu agent termic pentru încălzire şi apă caldă de consum;

5.77. Situaţie de avarie - situaţie în care, datorită avarierii unor instalaţii din sistemul de producere, transport şi/sau distribuţie a energiei termice, nu se mai pot menţine parametrii principali în limitele normale;

5.78. Standard de performanţă – norma tehnică ce stabileşte indicatorii cantitativi şi nivelurile calitative pentru fiecare activitate specifică serviciilor energetice de interes local;

5.79. Stare operativă – starea normală sau anormală în care se pot găsi la un moment dat echipamentele sau instalaţiile în cadrul schemelor tehnologice;

5.80. Sondă (senzor) de temperatură – subansamblu al unui contor de energie termică imersată într-un fluid (direct sau prin intermediul unei teci de protecţie) care emite un semnal prelucrabil, în funcţie de temperatura fluidului respectiv;

5.81. Staţie termică – ansamblul instalaţiilor prin care se realizează adaptarea parametrilor agenţilor termici la necesităţile consumului şi prin intermediul căruia se alimentează unul sau mai mulţi utilizatori; staţie termică poate fi: un punct de distribuţie, un punct termic de transformare, o staţie centralizată pentru prepararea apei calde de consum sau o staţie de transformare a aburului;

5.82. Subconsumator – persoană fizică sau juridică ale cărei instalaţii de consum a energiei termice sunt racordate în aval de grupul de măsură al utilizatorului.

5.83. Tarif binom – tariful a cărui structură se compune dintr-o parte fixă constantă şi o parte variabilă proporţională cu consumul;

5.84. Taxă de putere termică – sumă fixă, stabilită prin tarif anual pe unitatea de putere termică (debit) avizată de autoritatea de reglementare competentă;

5.85. Traductor de debit – subansamblu al unui contor/grup de măsurare a energiei termice care, traversat de agentul termic, emite semnale prelucrabile, în funcţie de volum sau masă, sau în funcţie de debitul volumetric sau masic;

5.86. Transportator de energie termică – operatorul, titular al unei licenţe de transport al energiei termice, care asigură activitatea de transport al aburului, apei fierbinţi şi/sau al apei calde de la centrale electrice de termoficare (CET) şi/sau de la centrale termice (CT) la o staţie termică sau direct la utilizatori;

5.87. Utilizator de energie termică – persoana fizică sau juridică care cumpără energie termică pe bază de contract şi o utilizează în instalaţiile proprii legate nemijlocit la instalaţiile unui producător sau distribuitor;

5.88. Utilizator de tip agricol – utilizatorul care foloseşte energia termică pentru cultivarea legumelor şi florilor, pentru creşterea păsărilor şi animalelor, pentru fabricile de nutreţuri combinate, pentru staţiile de uscat şi granulat furaje verzi, staţiile de sortare ouă, fructe şi legume, staţiunile de uscat cereale şi de condiţionat seminţe, precum şi pentru alţi utilizatori similari;

5.89. Utilizator de tip industrial – utilizatorul, cu excepţia celui agricol, care foloseşte de regulă energia termică în scopuri tehnologice;

5.90. Utilizator comercial – utilizatorul care utilizează energia termică pentru încălzirea spaţiilor comerciale şi prepararea apei calde de consum;

5.91. Utilizator de tip urban – utilizatorul care utilizează energia termică pentru încălzirea locuinţei, a birourilor instituţiilor, a obiectivelor social-culturale şi pentru prepararea apei calde de consum. Consumul pentru populaţie se încadrează în consum de tip urban.

    ART. 7  (1) Gestiunea serviciilor energetice urbane se poate organiza în următoarele modalităţi:

    a) gestiune directă;

    b) gestiune indirectă sau gestiune delegată.

    (2) Alegerea formei de gestiune a serviciilor energetice de interes local se face prin hotărâre adoptată, în condiţiile legii, de consiliul local.

    (3) Indiferent de forma de gestiune adoptată, activităţile specifice serviciilor energetice de interes local se organizează şi se desfăşoară pe baza unui caiet de sarcini  prin care se stabilesc nivelurile de calitate, indicatorii de performanţă, condiţiile tehnice, raporturile operator-utilizatori, modul de tarifare, facturare şi încasare a contravalorii serviciilor furnizate, precum şi alte elemente specifice acestora.

    (4) Caietul de sarcini şi regulamentul de serviciu se elaborează şi se aprobă de consiliul local.

    ART. 8 (1) În cazul gestiunii delegate autoritatea administraţiei publice locale transferă, în totalitate sau numai în parte, sarcinile şi responsabilităţile proprii cu privire la gestiunea serviciilor, respectiv la administrarea şi exploatarea sistemului energetic de interes local, unuia sau mai multor operatori furnizori/prestatori cărora le încredinţează, în baza unui contract de delegare a gestiunii, dreptul de operare propriu-zisă a serviciului energetic de interes local.

    (2) Pe durata derulării contractului de delegare a gestiunii, bunurile mobile şi imobile aparţinând domeniului public şi/sau privat almunicipiului Focsani, utilizate pentru efectuarea serviciului, se încredinţează operatorului căruia i s-a atribuit contractul de delegare a gestiunii, urmând ca acesta să achite autorităţii administraţiei publice locale o redevenţă stabilită la încheierea contractului.

    (3) Delegarea gestiunii serviciilor energetice de interes local se poate realiza prin:

    a) negociere directă, în cazul operatorilor cu capital al unităţilor administrativ-teritoriale sau mixt, înfiinţaţi de autorităţile administraţiei publice locale sau rezultaţi ca urmare a reorganizării administrative din raţiuni economico-financiare a serviciilor energetice de interes local;

    b) licitaţie publică, în cazul altor operatori, indiferent de natura capitalului sau de forma de organizare a acestora; dacă procedura licitaţiei publice nu a condus la desemnarea unui câştigător şi la atribuirea contractului de delegare a gestiunii, este aplicabilă procedura negocierii directe.

    (4) În realizarea contractelor de delegare a gestiunii serviciilor energetice de interes local autoritatea locala va urmări obţinerea celui mai bun raport cost/calitate, precum şi crearea condiţiilor pentru atingerea scopurilor de interes general specifice serviciului.

    (5) Consiliul local al municipiului Focsani are dreptul să ceară rezilierea contractului şi să organizeze o nouă licitaţie pentru delegarea gestiunii în toate cazurile în care, timp de 2 ani consecutivi, operatorii de servicii nu şi-au îndeplinit obligaţiile contractuale cu privire la calitatea serviciului şi performanţele economico-financiare asumate.

     ART. 9  (1) Funcţionarea serviciilor energetice de interes local, precum şi exploatarea sistemelor energetice aferente acestora se desfăşoară în conformitate cu reglementările şi normele adoptate de ANRSC, respectiv de ANRE, pentru activităţile din competenţa de reglementare a acesteia.

    ART. 10  (1) Proiectarea şi executarea obiectivelor de investiţii pentru extinderea, reabilitarea sau modernizarea sistemelor energetice de interes local se realizează de către agenţi economici specializaţi, atestaţi de autorităţile de reglementare competente din domeniul producerii, transportului şi/sau distribuţiei energiei termice, potrivit legii.

    (2) Proiectarea şi executarea sistemelor de producere, transport sau distribuţie centralizată a energiei termice sau a părţilor componente ale acestora se realizează în conformitate cu normativele şi prescripţiile tehnice de proiectare şi execuţie în vigoare avizate de autorităţile de reglementare din domeniile de competenţă; la proiectare se va ţine seama de reglementările în vigoare privind protecţia şi conservarea mediului.

   ART. 11 (1) În vederea asigurării continuităţii serviciilor energetice de interes local Consiliul local al municipiului Focsani are responsabilitatea de a planifica şi de a urmări lucrările de investiţii necesare funcţionării sistemelor energetice de interes local în condiţii de siguranţă şi la parametrii ceruţi prin prescripţiile tehnice; în acest scop se vor institui sisteme de planificare multianuală a investiţiilor, plecându-se de la un plan director şi ţinându-se seama de ciclurile procesului bugetar, în conformitate cu reglementările legale.

    (2) Contractele de delegare a gestiunii vor prevedea sarcinile concrete ale autorităţilor administraţiei publice locale şi ale operatorului în ceea ce priveşte realizarea investiţiilor.

    (3) Finanţarea lucrărilor de investiţii se asigură din următoarele surse:

    a) fonduri proprii ale operatorului şi fonduri de la bugetul local, în conformitate cu obligaţiile asumate prin contractele de delegare a gestiunii;

    b) credite bancare garantate de autorităţile administraţiei publice locale sau de Guvern;

    c) sprijin nerambursabil obţinut prin aranjamente bi- sau multilaterale;

    d) taxe speciale instituite potrivit legii;

    e) participarea capitalului privat în cadrul unor contracte de parteneriat public-privat;

    f) fonduri transferate de la bugetul de stat ca participare la cofinanţarea unor proiecte realizate cu sprijin financiar extern, precum şi a unor programe de urgenţă sau cu caracter social;

    g) alte surse.

    (4) Investiţiile străine în sistemele energetice de interes local vor beneficia de toate facilităţile legale în vigoare în momentul încheierii tranzacţiei. Facilităţile obţinute vor fi menţionate în contractul de delegare a gestiunii şi vor fi valabile pe perioada stabilită la încheierea acestuia; în situaţia obţinerii de către investitor a unor facilităţi ulterioare, contractul de delegare a gestiunii va fi modificat în mod corespunzător.

    (5) Investiţiile care se realizează din fonduri proprii ale investitorilor rămân în proprietatea acestora pe toată durata contractului, dacă la încheierea acestuia nu s-a convenit altfel; în contractul de delegare a gestiunii se va menţiona modul de repartiţie a acestor bunuri la încetarea, din orice cauză, a acestuia.

    ART. 12 (1) Operatorii de servicii energetice de interes local răspund de îndeplinirea cu bună-credinţă a obligaţiilor faţă de utilizatori.

    (2) Pentru neîndeplinirea obligaţiilor faţă de autorităţile administraţiei publice locale şi faţă de utilizatori, operatorii, în afara răspunderii contractuale, pot fi sancţionaţi contravenţional în condiţiile prevederilor legale, in vigoare.

    (3) În funcţie de gradul de neîndeplinire a obligaţiilor contractuale, se poate proceda la rezilierea contractului de delegare a gestiunii, în condiţiile legii.

CAP. 3

 Reglementări privind funcţionarea sistemelor energetice de interes local

    SECŢIUNEA 1

    Producerea energiei termice

    ART. 13  (1) Producerea energiei termice reprezintă activitatea organizată prin care se realizează în instalaţiile din centralele termice sau centralele electrice de termoficare agent termic sub formă de abur, apă fierbinte sau apă caldă, necesar asigurării încălzirii şi preparării apei calde de consum pentru locuinţe, instituţii publice, agenţi economici etc.

    (2) Producătorii de energie termică pot fi agenţi economici, persoane juridice române, compartimente de specialitate din aparatul propriu al consiliului local sau servicii publice din subordinea consiliului local, autorizate şi/sau licenţiate conform legii, având ca obiect de activitate producerea energiei termice, în scopul furnizării acesteia.

    (3) Activitatea de producere a energiei termice se desfăşoară în condiţii de tratament egal pentru toţi producătorii, fiind interzise orice discriminări.

    ART. 14  (1) Producătorii de energie termică au următoarele obligaţii principale:

    a) să livreze energia termică oricărei persoane fizice sau juridice solicitante care îndeplineşte condiţiile de autorizare şi de licenţă pentru a fi transportator, distribuitor ori furnizor sau care este utilizator de energie termică, în limita capacităţii instalaţiilor şi cu respectarea reglementărilor legale în vigoare şi a condiţiilor tehnice impuse prin autorizaţii şi licenţe şi prin clauzele contractuale;

    b) să asigure livrarea energiei termice în reţelele de transport, de distribuţie sau în instalaţiile utilizatorului, potrivit standardelor şi/sau normelor tehnice în vigoare şi contractelor încheiate, precum şi controlul calitativ şi cantitativ al acestor parametri;

    c) să menţină o rezervă de combustibil la un nivel suficient, pentru îndeplinirea obligaţiilor privind producerea şi furnizarea energiei termice prevăzute în autorizaţiile şi licenţele acordate;

    d) să se conformeze, din punct de vedere operativ, cerinţelor dispecerului coordonator şi să înfiinţeze, după caz, trepte proprii de dispecerat; în cazul centralelor electrice de termoficare, acoperirea sarcinii termice este prioritară celei electrice;

    e) să asigure eficienţa energetică şi economia de combustibil în producerea energiei termice;

    f) să întocmească bilanţul energiei termice produse şi al celei livrate, să monitorizeze parametrii acesteia atât la producere, cât şi la livrare şi să ia măsuri de eficientizare energetică;

    g) să exploateze instalaţiile de producere racordate la sistemele de transport, distribuţie sau la instalaţiile utilizatorului, astfel încât să nu inducă în sistem fenomene perturbatoare peste limitele admise de prescripţiile tehnice în vigoare;

    h) să intervină operativ la obiectivele pe care le deţin în cazul unui pericol potenţial de producere a unor avarii, explozii sau a altor accidente în funcţionare, putând ocupa în mod temporar zona de acces pentru personal şi zona tehnică de lucru, anunţând despre aceasta organele administrative şi instituţiile abilitate, precum şi deţinătorii terenurilor în cauză;

    i) să obţină acordurile şi/sau autorizaţiile prevăzute de lege pentru instalaţii şi personal şi să nu dezvolte capacităţi de producţie suplimentare decât după obţinerea unei noi autorizări;

    j) să schimbe combustibilii utilizaţi pentru producerea energiei termice, cu respectarea normelor tehnice specifice şi a aprobărilor legale, când această schimbare asigură funcţionarea instalaţiilor în condiţii de siguranţă şi conduce la creşterea randamentului, a eficienţei energetice şi la reducerea costurilor de producţie, cu condiţia respectării reglementărilor în vigoare privind protecţia mediului;

    k) să întocmească şi să urmărească realizarea programelor de reabilitare şi retehnologizare a instalaţiilor de producere a energiei termice existente, în vederea creşterii eficienţei energetice a acestora, reducerii preţurilor şi tarifelor, creşterii calităţii energiei termice, asigurării continuităţii alimentării utilizatorilor şi încadrării în normele privind emisiile poluante şi protecţia mediului;

    l) să furnizeze autorităţilor administraţiei publice locale şi autorităţii naţionale de reglementare din domeniul de competenţă informaţii privind activitatea de producere a energiei termice;

    m) să păstreze confidenţialitatea informaţiilor comerciale obţinute de la terţi în cursul desfăşurării activităţii;

    n) să colaboreze, la cererea autorităţilor de reglementare competente, la elaborarea sau revizuirea reglementărilor din domeniu.

    (2) Producătorii pot să desfăşoare activităţi de informare, consultanţă, finanţare şi pot executa lucrări la instalaţiile consumatorilor, în condiţiile convenite cu aceştia, în vederea creşterii eficienţei utilizării combustibililor şi a energiei.

    ART. 15     Producătorii de energie termică au următoarele drepturi:

    a) să încheie contracte de vânzare-cumpărare cu furnizorii sau contracte de furnizare cu consumatorii, în cazul în care deţin licenţă de furnizare; clauzele minime ale acestor contracte se stabilesc de către autoritatea de reglementare competentă în contractele-cadru;

    b) să aibă acces la reţelele termice de transport şi distribuţie în condiţiile prezentei ordonanţe;

    c) să obţină culoar de trecere pentru liniile electrice de legătură a capacităţilor lor de producţie cu sistemul naţional de transport sau cu reţelele electrice de distribuţie, în cazul centralelor electrice de termoficare, şi/sau pentru conductele de transport al energiei termice între capacitatea de producţie şi operatorii de distribuţie sau consumatori;

    d) să furnizeze energia termică în reţelele de transport, de distribuţie şi/sau în instalaţiile utilizatorilor, potrivit prevederilor legale în vigoare, ale contractelor încheiate şi în limita capacităţii acestora şi, după caz, să suporte în mod echitabil costurile dezvoltării reţelelor de transport;

    e) să desfăşoare activitatea de dispecerizare, ca funcţie operativă, şi activitatea de analiză economică a funcţionării sistemului coordonat, cu asigurarea condiţiilor de furnizare specificate în contractele de vânzare-cumpărare încheiate;

    f) să solicite desfiinţarea construcţiilor şi a obiectivelor amplasate nelegal în zona de protecţie, precum şi a celor care nu respectă distanţele de siguranţă faţă de instalaţiile şi construcţiile proprii;

    g) să transfere, motivat, pentru o perioadă de cel mult un an, în condiţiile legii, pe bază de contract, în întregime sau în parte, unei alte persoane juridice drepturile şi obligaţiile privind producerea energiei termice; transferul se poate face numai cu acordul autorităţilor administraţiei publice locale şi al autorităţilor de reglementare competente;

    h) pentru lucrări de investiţii, de reabilitare şi de retehnologizare producătorii pot contracta credite bancare; pe durata rambursării creditelor producătorii nu vor înregistra cheltuieli cu amortizarea aferentă investiţiilor făcute din credite aflate în derulare, aceste cheltuieli fiind eşalonate după rambursarea creditului pe o perioadă de maximum 5 ani, fără a se depăşi termenul normal de amortizare a investiţiilor;

    i) să solicite ajustarea nivelului preţurilor în funcţie de influenţele intervenite în elementele de cost pentru energia termică şi să încaseze contravaloarea energiei termice livrate la preţurile şi tarifele legal stabilite;

    j) să înfiinţeze şi să menţină un sistem propriu de telecomunicaţii pentru legătura cu capacităţile lor de producţie, cu dispeceratele şi cu consumatorii racordaţi la instalaţiile aflate în administrarea lor.

    ART. 16  Obligaţiile şi drepturile prevăzute la art. 13 şi 14 nu sunt limitative, acestea putând fi completate, cu acordul părţilor, în cadrul contractului de furnizare a energiei termice.

    SECŢIUNEA a 2-a

    Transportul energiei termice

    ART. 17 (1) Transportul energiei termice reprezintă activitatea organizată prin care energia termică ajunge din instalaţiile de producere în instalaţiile de distribuţie şi/sau la instalaţiile utilizatorilor finali.

    (2) Instalaţiile de transport al energiei termice se delimitează fizic de instalaţiile de producere sau de distribuţie prin puncte de separare precizate în contractele încheiate între părţi, în conformitate cu reglementările tehnice în vigoare.

    (3) Operatorii de transport al energiei termice sunt persoane juridice române, autorizate în conformitate cu prevederile legale, care desfăşoară activităţi de transport şi/sau de distribuţie pentru o zonă determinată, pe bază de licenţe acordate de autoritatea de reglementare competentă.

    (4) Activitatea de transport al energiei termice se desfăşoară în condiţii de tratament egal pentru toţi utilizatorii racordaţi la RTET, fiind interzise orice discriminări.

    ART. 18   Transportatorii de energie termică au următoarele obligaţii principale:

    a) să exploateze şi să administreze RTET, în condiţii de siguranţă, eficienţă şi de protecţie a mediului, şi să contribuie, conform convenţiilor încheiate cu autorităţile administraţiei publice locale, la reabilitarea şi dezvoltarea acestora;

    b) să asigure, în condiţii egale şi nediscriminatorii, accesul producătorilor, distribuitorilor şi al utilizatorilor la RTET, în limitele capacităţii de transport şi cu respectarea regimurilor de funcţionare a acestora;

    c) să asigure, prin planificarea, coordonarea, supravegherea, controlul şi analiza funcţionării, echilibrul funcţional al RTET;

    d) să asigure regimurile optime de transport şi livrare a energiei termice, notificate de producători, distribuitori şi/sau de utilizatori;

    e) să elaboreze convenţiile tehnice de exploatare, cuprinzând principalele condiţii tehnice care trebuie îndeplinite de producători, transportatori, distribuitori şi consumatori în vederea executării în bune condiţii a contractelor de transport, precum şi a celor de vânzare-cumpărare a energiei termice;

    f) să întocmească şi să urmărească realizarea bilanţurilor energiei termice la intrarea şi la ieşirea din sistem;

    g) să elaboreze şi să supună spre aprobare autorităţilor administraţiei publice locale, cu informarea autorităţilor de reglementare competente, planurile de perspectivă privind dezvoltarea şi/sau modernizarea, în condiţii de eficienţă energetică şi economică, a RTET, în concordanţă cu stadiul actual şi evoluţia viitoare a consumului de energie termică; planurile vor conţine modalităţi de finanţare şi realizare a investiţiilor de transport, cu luarea în considerare a planurilor de organizare şi amenajare a teritoriului, în condiţiile respectării întocmai a cerinţelor legale privind protecţia mediului;

    h) să organizeze supravegherea strictă a modului de funcţionare a RTET şi să prevină sustragerile de energie termică, deteriorarea reţelelor, racordarea şi/sau branşarea clandestină la acestea;

    i) să pună la dispoziţie autorităţii administraţiei publice locale şi autorităţii naţionale de reglementare din domeniul de competenţă informaţii privind activitatea de transport al energiei termice;

    j) să păstreze confidenţialitatea informaţiilor comerciale obţinute în cursul activităţii.

    ART. 19   Transportatorii de energie termică au următoarele drepturi:

    a) să solicite stabilirea şi ajustarea nivelului preţurilor şi tarifelor şi să încaseze contravaloarea energiei termice transportate şi vândute;

    b) să întrerupă sau să limiteze transportul energiei termice, în condiţiile în care sunt periclitate siguranţa şi integritatea RTET;

    c) să întrerupă, pentru timpul strict necesar executării lucrărilor de întreţinere şi de reparaţii, funcţionarea parţială sau totală a RTET, cu anunţarea prealabilă a distribuitorilor şi/sau a utilizatorilor;

    d) să avizeze realizarea unui nou racord sau modificarea unui racord existent, dacă în urma realizării unei analize de specialitate rezultă că operaţiunea este posibilă din punct de vedere tehnic;

    e) să supravegheze şi să prevină sustragerea de energie termică, racordurile sau branşările clandestine şi/sau deteriorările RTET;

    f) să elaboreze norme tehnice specifice activităţii proprii;

    g) să obţină culoar de trecere pentru conductele de transport al energiei termice între unitatea de producţie şi distribuitori sau utilizatori;

    h) să întrerupă prestaţia în cazul nerespectării clauzelor contractuale.

    ART. 20  (1) Dezvoltarea reţelelor termice trebuie să asigure economisirea energiei şi se va face cu respectarea normelor şi normativelor tehnice de proiectare, execuţie şi exploatare în vigoare, a planurilor de urbanism şi amenajare a teritoriului, a reglementărilor în vigoare privind protecţia mediului, sănătatea şi igiena publică şi a dreptului de proprietate.

    (2) Pentru protecţia instalaţiilor de transport şi distribuţie se interzice terţilor, persoane fizice sau juridice:

    a) să amplaseze construcţii, să efectueze săpături de orice fel sub reţele termice şi în zona de protecţie a acestora, fără consimţământul prealabil al titularilor instalaţiilor;

    b) se depoziteze materiale în zona de protecţie a instalaţiilor;

    c) să intervină în orice mod asupra reţelelor termice.

    (3) Extinderea reţelelor de gaze naturale pe străzile pe care există reţele termice cu apă fierbinte/caldă va fi supusă avizării consiliilor locale, având drept criteriu de evaluare economia de combustibil.

    SECŢIUNEA a 3-a

    Distribuţia şi furnizarea energiei termice

    ART. 21  (1) Distribuţia şi furnizarea energiei termice reprezintă activitatea prin care energia termică se preia de la producător sau transportator şi, după transformare şi procesare, se livrează utilizatorilor.

    (2) Energia termică livrată utilizatorilor se facturează de către furnizor pe baza indicaţiilor echipamentelor de înregistrare şi măsurare. În cazul consumatorilor casnici echipamentele de înregistrare şi măsurare sunt achiziţionate şi montate prin grija furnizorului, iar în cazul consumatorilor industriali sau urbani, alţii decât cei casnici, prin grija acestora. În toate cazurile întreţinerea echipamentelor este asigurată de operatorul furnizor.

    (3) Instalaţiile de distribuţie a energiei termice se delimitează fizic de instalaţiile de producere, de cele de transport sau de cele ale utilizatorilor prin puncte de separare; punctele de separare vor fi precizate în contractele încheiate între părţi şi vor fi prevăzute cu echipamente de măsurare adecvate, în conformitate cu reglementările tehnice în vigoare.

    (4) Distribuitorii şi furnizorii de energie termică sunt persoane juridice române, autorizate şi/sau licenţiate de autoritatea de reglementare competentă, având ca obiect de activitate distribuţia energiei termice în scopul vânzării acesteia; contractul încheiat în acest scop, denumit în cele ce urmează contract de furnizare, se încheie între furnizor şi utilizator şi trebuie să cuprindă cel puţin clauzele minimale, pe categorii de consumatori, stabilite de autorităţile administraţiei publice locale şi de autoritatea naţională de reglementare competentă prin contractele-cadru.

    (5) Activitatea de distribuţie şi furnizare a energiei termice se desfăşoară în condiţii de tratament egal pentru toţi operatorii distribuitori/furnizori de energie termică, fiind interzise orice discriminări.

    (6) Distribuitorii/furnizorii de energie termică au dreptul să întrerupă serviciul de distribuţie/furnizare numai în caz de consum fraudulos, de neplată a facturilor sau când utilizatorii nu respectă alte clauze contractuale.

    ART. 22   (1) Distribuitorii şi furnizorii de energie termică au următoarele obligaţii principale:

    a) să opereze, să întreţină, să repare şi să dezvolte sistemul de distribuţie în condiţii de siguranţă şi eficienţă energetică, cu respectarea dreptului de proprietate, a prevederilor legislaţiei privind protecţia mediului şi sănătatea publică şi a normelor tehnice în vigoare;

    b) să racordeze/să branşeze la reţelele de distribuţie aflate în administrarea sa, în condiţiile legii, nediscriminatoriu, oricare solicitant din zona de operare, persoană fizică sau juridică, prin intermediul unei instalaţii prevăzute cu sisteme omologate de măsurare-înregistrare a energiei termice furnizate/consumate şi cu dispozitive de reglare a debitului;

    c) să întocmească şi să urmărească bilanţul energiei termice la intrarea şi la ieşirea din sistemul de distribuţie;

    d) să solicite desfiinţarea construcţiilor şi a altor obiective amplasate ilegal în zona de protecţie, precum şi a celor care nu respectă distanţele de siguranţă faţă de construcţiile şi instalaţiile proprii aferente activităţii de distribuţie;

    e) să furnizeze autorităţii administraţiei publice locale şi autorităţii naţionale de reglementare competente informaţii privind activitatea de distribuţie şi furnizare a energiei termice;

    f) să efectueze revizia şi reglarea periodică a instalaţiilor de încălzire şi de alimentare cu apă caldă de consum aparţinând utilizatorilor, pe bază de contract;

    g) să acţioneze pentru depistarea pierderilor de căldură şi de agent termic din reţelele de distribuţie a energiei termice şi, cu precădere, pentru remedierea defecţiunilor şi a avariilor;

    h) să asigure achiziţionarea şi instalarea, exploatarea, întreţinerea periodică şi verificarea metrologică a sistemelor proprii de înregistrare-măsurare a energiei termice furnizate utilizatorilor, potrivit reglementărilor în vigoare;

    i) să monitorizeze şi să evalueze starea tehnică şi siguranţa în funcţionare a instalaţiilor aflate în gestiunea şi administrarea sa, precum şi a indicatorilor specificaţi în reglementările tehnice în vigoare şi în regulamentul de serviciu;

    j) să realizeze lucrări de dezvoltare şi de modernizare a instalaţiilor aflate în administrarea şi exploatarea sa, pe baza unor programe de perspectivă aprobate de autorităţile administraţiei publice locale;

    k) să anunţe utilizatorii afectaţi de limitările sau întreruperile planificate, în modul stabilit prin contracte, şi să comunice durata planificată pentru întreruperile necesare executării unor lucrări de întreţinere şi reparaţii;

    l) să asigure instruirea profesională şi specializarea personalului propriu;

    m) să păstreze confidenţialitatea informaţiilor comerciale obţinute în cursul desfăşurării activităţii.

    (2) Distribuitorul/furnizorul răspunde pentru toate daunele provocate utilizatorilor/consumatorilor din culpa sa, în condiţiile stabilite prin contract, şi, în special, dacă:

    a) nu începe furnizarea energiei termice la termenul contractat sau nu livrează energia termică în condiţiile stabilite în contract;

    b) nu anunţă utilizatorul din timp cu privire la limitările sau la întreruperile programate pentru lucrările planificate;

    c) după sistarea furnizării energiei termice cerută de utilizator nu reia furnizarea în prima zi lucrătoare după primirea în scris a înştiinţării privind încetarea motivului sistării;

    d) nu respectă parametrii de calitate contractaţi pentru energia termică furnizată.

    ART. 23   (1) Distribuitorii şi furnizorii de energie termică au următoarele drepturi principale:

    a) să desfăşoare activităţi comerciale legate de vânzarea-cumpărarea energiei termice prin exploatarea reţelelor de distribuţie;

    b) să solicite stabilirea şi/sau ajustarea nivelului tarifelor şi să încaseze contravaloarea energiei termice vândute;

    c) să stabilească condiţiile tehnice de racordare/branşare a utilizatorilor la instalaţiile aflate în administrarea lor, cu respectarea normativelor tehnice în vigoare şi a reglementărilor-cadru aprobate de autoritatea naţională de reglementare competentă;

    d) să avizeze, în baza unor studii de specialitate din care să rezulte că operaţiunea este posibilă din punct de vedere tehnic, realizarea noilor racorduri/branşamente sau modificarea celor existente;

    e) să elaboreze norme tehnice specifice activităţii proprii;

    f) să întrerupă, total sau parţial, funcţionarea reţelei de distribuţie pe durata strict necesară executării lucrărilor de întreţinere şi de reparaţii programate, cu anunţarea prealabilă a consumatorilor;

    g) să utilizeze terenurile şi alte bunuri aflate în proprietatea unui terţ, cu respectarea prevederilor legale, pentru a asigura funcţionarea normală a instalaţiilor pe care le administrează şi le exploatează;

    h) să folosească cu titlu gratuit, cu acordul autorităţilor administraţiei publice locale şi cu respectarea condiţiilor legale, terenurile aparţinând domeniului public şi/sau privat al unităţilor administrativ-teritoriale pentru realizarea unor lucrări de întreţinere şi reparaţii pe care le execută la construcţiile şi instalaţiile de distribuţie;

    i) să transfere, în condiţiile legii, pe bază de contract, în întregime sau în parte, unei terţe persoane juridice drepturile şi obligaţiile privind exploatarea punctelor termice şi a reţelelor termice de distribuţie, cu aprobarea scrisă prealabilă a autorităţilor administraţiei publice locale şi a autorităţii de reglementare competente;

    j) să aibă acces, în condiţiile legii, la instalaţiile de consum ale utilizatorului, conform contractelor de furnizare, ori de câte ori este necesară intervenţia la acestea;

    k) să întrerupă furnizarea energiei termice în cazul nerespectării clauzelor contractuale, cu un preaviz de 3 zile lucrătoare;

    l) să presteze activităţi de informare, consultanţă, finanţare sau să execute lucrări de reparaţii şi reabilitări la instalaţiile utilizatorilor, în condiţiile convenite cu aceştia, în scopul creşterii eficienţei şi utilizării raţionale a energiei termice.

    (2) Operatorii distribuitori/furnizori de energie termică sunt autorizaţi să limiteze sau să întrerupă, pentru un grup cât mai restrâns de utilizatori şi pe o durată cât mai scurtă, furnizarea energiei termice în următoarele situaţii:

    a) când este periclitată viaţa sau sănătatea oamenilor ori integritatea bunurilor materiale;

    b) pentru prevenirea, limitarea extinderii sau remedierea avariilor în sistemul energetic urban;

    c) pentru executarea unor manevre şi lucrări care nu se pot efectua fără întreruperi.

    (3) Operatorii distribuitori/furnizori de energie termică stabilesc programul lucrărilor de reparaţii şi mentenanţă planificate la reţelele termice şi la instalaţiile de distribuţie/furnizare, corelat cu programele similare ale producătorilor/transportatorilor cu care au interfaţă; realizarea lucrărilor se va programa, de regulă, în sezonul cald astfel încât după începerea sezonului de încălzire să se asigure continuitatea serviciului.

     ART. 24 (1) Pentru asigurarea producerii, distribuţiei şi furnizării energiei termice în sistem centralizat, în condiţii de competiţie şi având la bază strategia naţională şi/sau locală de asigurare cu combustibil şi energie termică, se pot adopta şi aplica soluţii locale de încălzire şi preparare a apei calde de consum prin executarea de centrale termice şi/sau puncte termice de scară sau imobil, cu respectarea următoarelor condiţii:

    a) la solicitarea utilizatorului, pentru imobile ale căror branşamente sau porţiuni de reţele termice au fost executate iniţial pe cheltuiala acestuia, cu un preaviz de 3 luni, dar nu în timpul sezonului rece;

    b) la propunerea furnizorului, cu un preaviz de minimum 6 luni, dar nu mai devreme de sfârşitul sezonului de încălzire, în situaţiile în care din punct de vedere tehnic şi/sau economic nu se mai justifică alimentarea cu energie termică în sistem centralizat;

    c) la propunerea autorităţilor administraţiei publice locale, cu un preaviz de minimum 6 luni, dar nu mai devreme de sfârşitul sezonului de încălzire.

    (2) Finanţarea lucrărilor prevăzute la alin. (1) se asigură de utilizatori/consumatori în cazurile menţionate la lit. a) şi b), respectiv de autorităţile administraţiei publice locale, în cazurile menţionate la lit. b) şi c).

    ART. 25   (1) Debranşările individuale ale unor apartamente situate în imobile de locuit tip bloc - condominii -, alimentate cu energie termică prin reţeaua urbană de distribuţie, indiferent de cauze, se pot realiza în următoarele condiţii cumulative:

    a) numai cu acceptul scris al asociaţiei de proprietari şi/sau de locatari, sub semnătura reprezentanţilor legali ai acestora, dar nu în timpul sezonului de încălzire;

    b) după obţinerea în prealabil a celorlalte acorduri şi avize prevăzute de legislaţia în vigoare.

    (2) În situaţia în care debranşarea se face cu intenţia înlocuirii sistemului de încălzire centralizat cu un sistem de încălzire individual pe bază de gaze naturale sau gaze lichefiate, suplimentar se vor îndeplini următoarele condiţii:

    a) evacuarea gazelor arse se va face printr-un coş care va depăşi nivelul aticului imobilului;

    b) proprietarul apartamentului este obligat să aibă un contract de service permanent pe toată durata funcţionării instalaţiei cu o firmă autorizată privind întreţinerea şi asigurarea bunei funcţionări a respectivei instalaţii;

    c) proprietarul împreună cu firma de service răspund solidar civil şi/sau penal, după caz, pentru eventualele pagube sau pierderi de vieţi omeneşti în caz de explozie provocată de proasta funcţionare a instalaţiei individuale de încălzire.

    SECŢIUNEA a 4-a

    Utilizatorii de energie termică

    ART. 26  Sunt utilizatori de energie termică persoanele fizice sau juridice care consumă în instalaţiile proprii, pe bază de contract, energia termică livrată de un distribuitor/furnizor.

    ART. 27    Utilizatorii de energie termică au următoarele drepturi:

    a) să preia energia termică din instalaţiile distribuitorului/furnizorului în conformitate cu prevederile contractului de furnizare;

    b) să aibă acces la echipamentele de măsurare a energiei termice în vederea decontării, chiar dacă acestea se află în incinta distribuitorului/furnizorului, în prezenţa împuternicitului acestuia, cu condiţia ca echipamentele de măsurare să se refere strict la utilizatorul care solicită accesul;

    c) să racordeze la instalaţiile proprii, în condiţiile legii, alţi consumatori de energie termică, denumiţi subconsumatori; racordarea se poate face numai cu acordul prealabil scris al distribuitorului/furnizorului;

    d) să solicite distribuitorului/furnizorului remedierea defecţiunilor şi a deranjamentelor survenite la instalaţiile de distribuţie;

    e) să solicite distribuitorului/furnizorului instalarea, contra cost, a termostatelor de radiator şi a sistemelor de alocare a consumurilor şi de repartizare a costurilor facturii de încălzire în imobile condominiale;

    f) să solicite rezilierea contractului cu un preaviz de 30 de zile calendaristice.

    ART. 28   Utilizatorii de energie termică au următoarele obligaţii:

    a) să achite integral şi la termen facturile emise de furnizor, eventualele corecţii sau regularizări ale acestora urmând să fie efectuate ulterior;

    b) să comunice în scris distribuitorului/furnizorului orice modificare a condiţiilor care au fost avute în vedere la întocmirea contractului de furnizare;

    c) să respecte normele şi prescripţiile tehnice în vigoare, în vederea eliminării efectelor negative asupra calităţii energiei termice furnizate;

    d) să exploateze şi să întreţină instalaţiile proprii pentru asigurarea utilizării eficiente a energiei termice;

    e) să suporte în totalitate consecinţele care îi afectează pe subconsumatori, determinate de restricţionarea sau întreruperea furnizării energiei termice către aceştia, ca urmare a nerespectării prevederilor contractuale, inclusiv în cazul neplăţii energiei termice;

    f) să permită distribuitorului/furnizorului, la solicitarea acestuia, întreruperea programată a alimentării cu energie termică pentru întreţinere, revizii şi reparaţii executate la instalaţiile acestuia;

    g) să nu modifice instalaţiile de încălzire centrală, aferente unui imobil condominial, decât în baza unei documentaţii tehnice care reconsideră ansamblul instalaţiilor termice, aprobată de către distribuitorul/furnizorul de energie termică;

    h) să suporte costul remedierilor şi al pagubelor produse furnizorului şi altor utilizatori, inclusiv ca urmare a nelivrării energiei termice atunci când s-au produs defecţiuni datorate culpei sale;

    i) să permită accesul distribuitorului/furnizorului la instalaţiile de utilizare a energiei termice aflate în folosinţa sau pe proprietatea sa, pentru verificarea funcţionării şi integrităţii acestora sau pentru debranşarea instalaţiilor în caz de neplată sau pericol de avarie.

    ART. 29  Drepturile şi obligaţiile prevăzute la art. 26 şi 27 vor fi dezvoltate în contractele de furnizare negociate şi încheiate cu distribuitorii/furnizorii de energie termică, având la bază contractele-cadru elaborate de autoritatea de reglementare competentă.

    CAP. 4

    Preţuri şi tarife

    SECŢIUNEA 1

    Principii pentru stabilirea preţurilor şi a tarifelor

    ART. 30 (1) Preţurile şi tarifele trebuie să asigure acoperirea cheltuielilor de producţie, exploatare, întreţinere, modernizare şi retehnologizare, justificate economic, şi un profit de maximum 10% .

    (2) Cota de profit de maximum 10% se aplică la costul total al activităţilor desfăşurate pentru asigurarea serviciilor energetice de interes local, exclusiv cota de dezvoltare de 3%.

    (3) În preţul de livrare al energiei termice nu se vor include pierderile de agent termic, datorate defecţiunilor tehnologice de pe întregul sistem de producere, transport şi distribuţie a energiei termice, produse prin acte de neglijenţă sau intenţionat.

    (4) Preţurile şi tarifele pentru energia termică livrată utilizatorilor trebuie să asigure:

    a) utilizarea eficientă a energiei termice;

    b) creşterea parametrilor de calitate ai serviciilor energetice de interes local cu costuri cât mai mici şi cu respectarea reglementărilor referitoare la protecţia mediului;

    c) egalitate de tratament pentru toţi utilizatorii, indiferent de destinaţia pentru care este utilizat agentul termic.

    (5) Preţurile şi tarifele pentru energia termică nu pot fi stabilite promoţional şi nu pot include subvenţia ca instrument de recuperare a cheltuielilor de la alte categorii de consumatori, pe baza subvenţiei încrucişate.

    SECŢIUNEA a 2-a

    Stabilirea şi ajustarea preţurilor şi tarifelor

    ART. 31 (1) Stabilirea preţurilor şi a tarifelor pentru energia termică produsă şi livrată utilizatorilor se face de către autorităţile de reglementare competente pe baza propunerilor operatorilor economici care produc, transportă, distribuie şi furnizează energie termică la utilizatori, cu avizul prealabil al Consiliului Local.

    (2) Fundamentarea propunerilor se face pe baza costurilor fixe şi variabile şi a cantităţilor de energie termică produsă şi livrată.

    ART. 32  Ajustarea preţurilor şi a tarifelor se face de către autoritatea de reglementare competentă pe baza cererilor de ajustare ale operatorilor însoţite de documentaţia de fundamentare a costurilor şi de avizul prealabil al Consiliului Local sau prin autosesizare.

    ART. 33  În cazul în care, după ajustarea preţurilor şi a tarifelor, furnizorii de combustibili şi de energie electrică modifică preţurile de livrare, având ca efect majorarea costului total al producerii energiei termice, consiliul local poate aproba recalcularea corespunzătoare a preţurilor de producţie ajustate anterior şi implicit a preţurilor finale la utilizator, începând cu data primei livrări făcute la noile preţuri, fără modificarea nivelului costurilor celorlalte elemente de cheltuieli şi a cotei de profit, care rămân la nivelurile aprobate de autoritatea de reglementare competentă.

    ART. 34  În situaţii deosebite, cum ar fi restructurarea sau reorganizarea regiilor autonome şi modificarea structurală a costurilor sau a condiţiilor de producţie, la solicitarea operatorilor economici autoritatea de reglementare competentă va analiza nivelul preţurilor şi al tarifelor şi va hotărî, cu avizulConsiliului Local, asupra solicitării de modificare a preţurilor şi a tarifelor.

    ART. 35   În cazurile în care producătorii şi/sau transportatorii şi distribuitorii de energie termică desfăşoară activităţi în cadrul unor programe de dezvoltare-reabilitare a infrastructurii aferente serviciilor, cu finanţare din împrumuturi externe, sau în cazul concesionării unor servicii energetice de interes local pentru care autoritatea administraţiei publice locale a stabilit, cu acordul creditorilor sau al concesionarilor, reguli sau formule de ajustare, autoritatea de reglementare competentă va aplica regulile sau formulele de ajustare stabilite în contract.

    ART. 36  (1) Cota de dezvoltare, modernizare şi retehnologizare a sistemelor energetice de interes local, inclusiv pentru protecţia mediului, de 3% din costul total al producţiei, transportului, distribuţiei şi furnizării energiei termice aferente utilizatorilor/consumatorilor din economie, cu excepţia consumatorilor casnici, încasata prin preţuri şi/sau tarife se constituie într-un cont distinct al operatorului şi se utilizează, cu avizul Consiliului Local. 

    (2) Operatorii serviciilor energetice de interes local au obligaţia să asigure finanţarea pregătirii profesionale continue a propriilor salariaţi.

    ART. 37 Operatorii din sistemul de producere, transport, distribuţie şi furnizare a energiei termice, indiferent de subordonare sau de natura capitalului, sunt obligaţi să ţină contabilitatea de gestiune distinct, conform normelor legale, pe activităţile de producţie, de transport, de distribuţie şi de furnizare, care să permită autorităţilor competente cunoaşterea costurilor fixe şi a celor variabile, precum şi a veniturilor realizate, pe tipuri de energie produsă, în funcţie de combustibilul folosit.

    ART. 38   Ţinând seama de caracterul sezonier al încălzirii, pentru a veni în sprijinul populaţiei autorităţile administraţiei publice locale, precum şi operatorii furnizori de energie termică pot să decidă ca energia termică livrată să fie facturată în rate egale pe tot parcursul anului, fără a se afecta datoriile acestora către bugetul de stat şi bugetele locale. Având în vedere ponderea costurilor fixe şi variabile, autoritatea naţională de reglementare competentă va elabora, în termen de 6 luni de la data intrării în vigoare a prezentei ordonanţe, metodologia de aplicare a tarifului binom la facturarea energiei termice furnizate/livrate utilizatorilor.

    ART. 39 Tarifele pentru alte servicii, cum sunt eliberarea acordurilor şi avizelor, verificarea documentaţiilor, service-ul instalaţiilor interioare aparţinând utilizatorilor, sau alte tarife pentru serviciile solicitate se stabilesc prin hotărâri ale consiliilor de administraţie sau ale adunărilor generale ale acţionarilor, pe tipuri de lucrări sau servicii furnizate/prestate, şi se încasează separat, cu acordul Consiliului Local.

    ART. 40  Controlul respectării reglementărilor legale în domeniul preţurilor şi al tarifelor pentru energia termică produsă şi/sau transportată şi distribuită de operatorii serviciilor energetice de interes local se face de autoritatea de reglementare competentă şi de structurile abilitate ale Consiliului Local.

CAP. 5

 Reglementări privind contorizarea energiei termice

    ART. 41 (1) Măsurarea cantităţilor de energie termică furnizate prin intermediul sistemelor energetice de interes local, sub formă de agent termic pentru încălzire şi de apă caldă pentru consum, este obligatorie şi se realizează prin montarea la nivelul branşamentelor utilizatorilor, în punctul de delimitare/separare a instalaţiilor sau în alt punct stabilit prin acordul de furnizare, a echipamentelor de măsurare-înregistrare şi control, cu respectarea prevederilor specifice în domeniu, emise de autoritatea de reglementare competentă.

    (2) Branşamentele până la punctele de delimitare/separare, inclusiv echipamentele de măsurare-înregistrare a energiei termice montate la interfaţa dintre reţelele publice de distribuţie şi instalaţiile utilizatorilor, fac parte, împreună cu reţelele publice de distribuţie, din domeniul public al unităţilor administrativ-teritoriale, iar operatorii care asigură distribuţia centralizată a energiei termice sunt obligaţi să le întreţină, să le verifice metrologic şi să le înlocuiască ori de câte ori este nevoie, pe cheltuiala lor.

    ART. 42  (1) Furnizarea energiei termice pentru încălzire şi prepararea apei calde de consum se efectuează contra cost, în baza unui contract de furnizare cu caracter permanent, denumit în continuare contract-abonament, care constituie actul juridic prin care se reglementează raporturile dintre furnizor şi utilizator cu privire la furnizarea, facturarea, utilizarea şi plata serviciului.

    (2) Relaţia contractuală operator-utilizator se materializează la nivelul branşamentului, respectiv al racordului, în punctul de delimitare a instalaţiilor; în cazul clădirilor tip condominiu având branşamente şi instalaţii interioare comune, indiferent de destinaţie, furnizorul nu are competenţa de a se implica în defalcarea şi repartizarea pe deţinătorii spaţiilor locative individuale a cheltuielilor aferente condominiului pentru consumul de energie termică, această activitate revenind, potrivit legii, asociaţiilor de proprietari/locatari.

    (3) În cazul imobilelor tip condominiu, indiferent de destinaţie, având branşamente şi instalaţii interioare de utilizare comune, calitatea de abonat titular de contract revine asociaţiei proprietarilor legal constituite.

    (4) Deţinătorii cu orice titlu ai spaţiilor locative, indiferent de destinaţie, situate în imobile existente tip condominiu, racordate la reţelele publice de distribuţie a energiei termice, având branşamente şi instalaţii interioare comune, pot încheia contracte de furnizare în nume propriu numai dacă asigură pe propria cheltuială condiţiile tehnice necesare separării şi individualizării consumurilor.

    ART. 43 (1) Contravaloarea serviciilor energetice de interes local furnizate utilizatorilor se încasează de la aceştia pe bază de factură; factura reprezintă documentul de plată emis în conformitate cu legislaţia fiscală în vigoare de operatorul furnizor de servicii energetice de interes local.

    (2) Facturarea şi încasarea contravalorii serviciilor furnizate se fac lunar sau, dacă părţile stabilesc altfel, la intervalele prevăzute în contractul-abonament; facturarea şi plata consumului casnic de energie termică livrată pentru încălzire se pot eşalona, cu acordul părţilor, pe parcursul întregului an, regularizările făcându-se semestrial.

    (3) Contractele-abonament se încheie cu plata anticipată a unei sume reprezentând contravaloarea prezumată a cantităţii de energie termică furnizate/consumate într-o perioadă de 30 de zile.

    (4) Suma depusă anticipat se reactualizează anual în baza preţurilor şi tarifelor aprobate.

    (5) Suma achitată anticipat se restituie la încetarea raporturilor contractuale.

  CAP. 6

    Sancţiuni

    ART. 44   Încălcarea dispoziţiilor prezentului regulament atrage răspunderea disciplinară, materială, civilă, contravenţională sau penală, după caz, potrivit prevederilor legale in domeniu, in vigoare.

  CAP. 7

Indicatori de performanta a serviciilor de producere, transport,distributie si  furnizare a energiei termice

Sectiunea 1

Racordarea utilizatorilor retelelor termice

Art. 45 (1) La solicitarea scrisa a oricarui utilizator al retelelor termice, existent sau potential,cu privire la

realizarea unui nou racord/bransament termic sau modificarea unui racord/bransament termic existent,

Operatorul de producere, transport , distributie si furnizare a energiei termice în zona respectiva este obligat sa analizeze solutia de racordare propusa si, daca este tehnic posibila, sa emita Aviz tehnic de racordare.

(2) Anterior emiterii Avizului tehnic de racordare pentru un nou consumator, Operatorul de producere,

transport , distributie si furnizare a energiei termice trebuie sa verifice existenta acordului privind disponibilitatea de livrare a energiei termice emis de catre oricare dintre producatorii racordati la SACET si, daca este cazul, acordul scris al Operatorului de producere, transport , distributie si furnizare din amonte.

(3) Raspunderea Operatorului de producere, transport , distributie si furnizare a energiei termice este pâna la punctul de delimitare dintre instalatiile acestuia si cele ale utilizatorului, specificat în contract. Locul si
numarul punctelor de delimitare se propun de catre Operatorul de producere, transport , distributie si furnizare a energiei termice si se stabilesc de comun acord cu utilizatorul retelelor termice.

4) Indicatori anuali de performanta:

a) numarul de solicitari ale utilizatorilor pentru un nou racord/bransament termic sau pentru modificarea

racordului/bransamentului termic existent la retelele termice, diferentiat pe tipuri de agenti termici si pe

categorii de utilizatori;

b) numarul de solicitari la care intervalul de timp dintre momentul înregistrarii cererii de racordare din

partea utilizatorului pâna la primirea de catre acesta a Avizului tehnic de racordare este mai mic de

15/30/60 de zile.
Sectiunea a 2-a

Intreruperi în producere, transport , distributie si furnizare  a energiei termice

Întreruperi neprogramate

Art. 46 (1) Operatorul de producere, transport , distributie si furnizare a energiei termice trebuie sa anunte

utilizatorii, în scris, cu 10 zile lucratoare înainte, despre necesitatea efectuarii lucrarilor de reparatii

necuprinse în programul initial, altele decât cele accidentale, pentru a stabili de comun acord data si

durata întreruperilor respective.

 (2) În cazul întreruperilor accidentale, Operatorul de producere, transport , distributie si furnizare a energiei termice trebuie sa realizeze realimentarea în cel mai scurt timp posibil a utilizatorilor afectati.

(3) Operatorul de producere, transport , distributie si furnizare a energiei termice va înregistra toate reclamatiile, iar reclamantul va fi informat privind numarul de înregistrare. Orice reclamatie ulterioara se va referi la numarul de înregistrare.
(4) Personalul Operatorului de producere, transport , distributie si furnizare a energiei termice va indica

reclamantului, pe cât posibil, durata aproximativa pâna la restabilirea alimentarii. Pentru aceasta,

personalul din centrele de preluare a reclamatiilor va trebui sa se informeze permanent de mersul

lucrarilor de remediere.

(5) Operatorul de producere, transport , distributie si furnizare a energiei termice va asigura permanenta unor echipe specializate care sa restabileasca alimentarea cu energie termica într-un timp minim posibil.

(6) Operatorul de producere, transport , distributie si furnizare a energiei termice asigura sosirea echipei de

interventie în maxim 2 ore din momentul anuntarii întreruperii în alimentare.

(7) Indicatori anuali de performanta:

a) numarul de întreruperi neprogramate ;

b) numarul de utilizatori afectati de întreruperile neprogramate  pe tipuri de utilizatori;

c) numarul de întreruperi accidentale;

d) numarul de utilizatori afectati de întreruperile accidentale, pe tipuri de utilizatori;

e) durata medie a întreruperilor accidentale, pe tipuri de utilizatori.

Întreruperi programate

Art. 47 (1) Întreruperea producerea, transportul , distributie si furnizare energiei termice, necesara pentru lucrari planificate de reparatii si întretinere stabilite prin contract, va fi anuntata utilizatorilor cu 7 zile lucratoare înainte.

(2) Anuntarea se va face de catre Operatorul de producere, transport , distributie si furnizare a energiei termice, în functie de marimea zonei afectate, prin afisare la imobile sau prin mass media locala, indicându-se

intervalul de întrerupere.

(3) Indicatori anuali de performanta:

a) numarul de întreruperi programate;

b) durata medie a întreruperilor programate;

c) numarul de consumatori afectati de aceste întreruperi, pe categorii de consumatori;

d) numarul de întreruperi cu durata programata depasita.
Sectiunea a 3-a

Calitatea energiei termice produse, transportate si distribuite

Art. 48 (1) Operatorul de producere, transport , distributie si furnizare a energiei termice are obligatia sa asigure agentul termic, la utilizator, la parametrii de calitate presiune, temperatura, debit si indici chimici prevazuti în contract.

(2) Abaterile maxime de variatie a parametrilor de calitate a agentului termic si regimurile intermitente se

stabilesc de comun acord între Operatorul de producere, transport , distributie si furnizare a energiei termice si utilizatorii retelelor termice,prin contract.

(3) În cazul retelelor termice de transport si distributie a aburului industrial, parametrii de calitate a

energiei termice în punctele de delimitare dintre instalatiile Operatorului de producere, transport , distributie si furnizare si cele ale utilizatorilor se stabilesc în functie de cerintele proceselor tehnologice din instalatiile consumatorilor de tip industrial.

(4) În cazul retelelor termice de transport si distributie a energiei termice la consumatorii de tip urban,

parametrii de calitate a energiei termice în punctele de delimitare dintre instalatiile operatorului de

producere, transport , distributie si furnizare si cele ale utilizatorilor se stabilesc în conditiile asigurarii, la

consumator, a comfortului termic, conform reglementarilor în vigoare. În functie de tipul de reglaj adoptat, modul de variatie a unuia sau mai multor parametrii de calitate se stabileste prin graficul de reglaj, parte componenta a Standardului local de performanta pentru serviciile de transport , distributie si furnizare a energiei termice.

(5) La reclamatia scrisa privind un parametru de calitate a energiei termice, Operatorul de producere,

transport , distributie si furnizare a energiei termice va verifica parametrul în punctul de delimitare si va informa utilizatorul de rezultatele analizei efectuate si de masurile luate.

(6) Termenul standard pentru raspuns la reclamatii referitoare la unul sau mai multi parametrii de calitate

ai agentului termic este de 15 zile calendaristice.

(7) Fiecare reclamatie se va înregistra, iar reclamantul va fi informat privind numarul de înregistrare. Orice reclamatie ulterioara se va referi la numarul de înregistrare.

(8) Indicatori anuali de performanta:

a) numarul de reclamatii privind calitatea energiei termice, pe categorii de utilizatori si pe tipuri de agent

termic;

b) numarul de reclamatii care s-au dovedit a fi din vina Operatorul de producere, transport , distributie si furnizare a energiei termice;
c) numarul intervalelor de functionare a retelelor termice de transport/distributie a energiei termice având

cel putin unul dintre parametrii presiune, temperatura, debit de valoare mai mica decât limita inferioara

prevazuta în contract, care s-au dovedit a fi din vina Operatorului de producere, transport , distributie si furnizare a energiei termice, pe tipuri de agent termic;

d) durata medie de functionare a retelelor termice de transport/distributie a energiei termice având cel

putin unul dintre parametrii presiune, temperatura, debit de valoare mai mica decât limita inferioara

prevazuta în contract, care s-a dovedit a fi din vina Operatorului de producere, transport , distributie si furnizare a energiei termice, pe tipuri de agent termic;

e) numarul intervalelor de functionare a retelelor termice de transport/distributie a energiei termice având

cel putin unul dintre parametrii presiune, temperatura de valoare mai mare decât limita superioara

prevazuta în contract, care s-au dovedit a fi din vina Operatorului de producere, transport , distributie si furnizare a energiei termice, pe tipuri de agent termic;

f) durata medie de functionare a retelelor termice de transport/distributie a energiei termice având cel

putin unul dintre parametrii presiune, temperatura de valoare mai mare decât limita superioara prevazuta

în contract, care s-a dovedit a fi din vina Operatorului de de producere, transport , distributie si furnizare a energiei termice, pe tipuri de agent termic;

g) numarul de ore de functionare a retelelor termice cu agent termic impurificat din vina Operatorului de

producere, transport , distributie si furnizare  a energiei termice;

h) numarul de reclamatii care nu au putut fi rezolvate.
Sectiunea a 4-a

Indicatori de performanta garantati prin licentele de producere  transport , distributie si furnizare a energiei termice

Art. 49 (1) Operatorul de producere, transport , distributie si furnizare a energiei termice este obligat sa

raspunda la orice solicitare, pentru realizarea unui nou racord/bransament termic sau pentru modificarea

racordului/bransamentului termic existent, formulata în scris de un utilizator, potential sau existent, aflat în zona pentru care detine licenta de transport si/sau distributie.

(2) Operatorul de transport si/sau distributie a energiei termice este obligat sa asigure alimentarea cu

energie termica a oricarui utilizator al retelelor termice în conditiile în care acesta se afla pe teritoriul

pentru care Operatorul detine licenta de transport si/sau distributie, este racordat la SACET si se

încadreaza în conditiile prevazute prin contract.

(3) Operatorul de transport si/sau distributie a energiei termice va permite utilizatorilor accesul în

instalatiile sale în vederea montarii si citirii sistemelor de masurare utilizate la decontare.

(4) Operatorul de transport si/sau distributie a energiei termice este obligat sa instituie si sa raspunda

printr-un sistem de înregistrare, investigare, solutionare privind reclamatiile facute la adresa sa de catre

utilizatori în legatura cu calitatea serviciilor.

(5) Indicatori anuali de performanta:

a) numarul de sesizari scrise privind nerespectarea de catre Operatorul de transport si/sau distributie a energiei termice a obligatiilor prevazute în licenta;

b) numarul de încalcari ale obligatiilor Operatorului de transport si/sau distributie a energiei termice,

rezultate din analizele efectuate de Autoritatea Competenta, si modul de solutionare pentru fiecare caz în

parte.
Sectiunea a 5-a

Urmarirea si înregistrarea indicatorilor de performanta

Art. 50 (1) Operatorul de producere, transport , distributie si furnizare a energiei termice va urmari si înregistra indicatorii de performanta pe baza unei proceduri specifice, aprobata de Autoritatea Competenta, în conformitate cu cerintele licentei de producere, transport , distributie si furnizare a energiei termice.

(2) Pentru înregistrarea sesizarilor si reclamatiilor, Operatorul de producere, transport , distributie si furnizare a energiei termice va organiza:

a) un centru de relatii cu clientii prevazut cu registratura;

b) un serviciu telefonic (de preferat permanent);

c) un compartiment specializat pentru înregistrarea si sinteza datelor.
CAP. 8

Contractul de prestare a serviciilor de producere, transport , distributie  si furnizare a energiei termice

Art. 51 (1) Prestarea serviciilor de producere, transport , distributie si furnizare a energiei termice se va face numai pe baza de contract încheiat între operator si utilizator.

 (2) La încheierea contractelor se vor respecta prevederile  din contractul cadru conform  legislatiei in vigoare .
CAP.  9
Dispozitii finale si tranzitorii

Art. 52  Prezentul regulament a fost elaborat de catre Consiliul Local al Municipiului Focsani  în functie

de conditiile specifice municipiului Focsani , cu respectarea Ordonantei de Guvern nr. 73/2002.

                                                      PRESEDINTE DE SEDINTA

                                                                  Mioara Lazar
                                                                                                                 Contrasemneaza,

                                                                                                    Secretarul Municipiului Focsani                   

                                                                                                                    Eduard Corhana

Municipiul Focsani,  25  iulie  2006

 Nr…206………                   

